作者:鄭光祖
標題:醉思鄉王粲登樓・鬥鵪鶉
內容:又不在麋鹿群中，又不入麒麟畫裡。自死了吐哺周公，枉餓殺采薇伯夷。自洛下飄零到這裡，劃的無所歸棲。(帶雲)小生初投奔劉表的意呵，(唱)指望待末尾三稍，越閃的我前程萬里。（許達雲）仲宣，想昔日孔子投於齊景公，景公不能用，復投魯哀公，封孔子為魯司寇。三日而誅少正卯。齊景公故將美女數十人，習成女樂，獻與哀公，哀公受了女樂，三日不朝。孔子棄職而歸，投於衛靈公，與之言治國之道。衛靈公仰視飛雁，孔子知其不能用，投於陳國。其時陳國被吳國征伐，孔子遂困於陳蔡之間，糧食都絕，從者皆病不能起，聖人尚然如此，何況今日乎！老兄，(詩云)詩酒當前且盡情，功名休問幾時成。天公自有安排處，莫為憂愁白髮生。（正末詩云）三尺龍泉七心身，可堪低首困風塵。王侯將相元無種，半屬天公半屬人。(唱)。